分类：社会民生-宗教
问题：佛教中的“三千大千世界”是什么意思？ 
回答：三千大千世界:以须弥山为中心，七山八海交互绕之，更以铁围山为外郭，是曰一小世界，合此小世界一千为小千世界，合此小世界一千为中千世界，合此中千世界一千为大千世界。大千世界之数量为一○○○○○○○○○也。大千世界之上有三千者，示此大千世界，成自小千中千大千三种之千也。内容即一大千世界。以此一大千世界为一佛之化境。且此三千大千世界之广，恰等于第四禅天，成坏必同时焉。见智度论七，佛地论六。
　三千大千世界者，有三重义：
　　第一、小千世界　以世界之数千倍之，谓之小千世界，二禅统一小千。
　　第二、中千世界　以小千千倍之，谓之中千，三禅统一中千。
　　第三、大千世界　合中千千倍之，谓之大千，四禅统一大千。
　　以三次言千，故云三千大千世界。
　即释迦牟尼佛所化境也。世界何义
　　○首楞严经云。世为迁流。界为方位。又云。东西南北四维上下名界。过去未来现在名世。又文殊问经云。有二世。一众生世。即一切众生也。二行世。即众生住处
　　○长阿含并起世因本经等云。四洲地心。即须弥山(梵音正云苏迷卢。此名妙高)。此山有八山绕外。有大铁围山。周回围绕。并一日月昼夜回转照四天下。名一国土。积一千国土。名小千世界。积千个小界。名中千世界。积一千中千界。名大千界。以三积千故。名三千大千世界。
如一佛土中说。
二解  集论四卷二页云：乃至一日一月周遍流光所照方处，名一世界。如是千世界中，有千日，千月，千苏迷卢山王，千四大洲，千四大王众天，千三十三天，千夜摩天，千睹史多天，千乐变化天，千他化自在天，千梵世天，如是总名小千世界。千小千界，总名第二中千世界。千中千界，总名第三大千世界。如此三千大千世界，总有大轮围山周匝围绕。又此三千大千世界，同坏同成。譬如天雨，滴如车轴，无间无断，从空下注；如是东方无间无断无量世界，或有将坏，或有将成，或有正坏，或坏已住，或有正成，或成已住，如于东方，乃至一切十方亦尔。